# PIRKIMO SUTARTIS NR. S-

2024-\_\_\_\_\_-\_\_\_\_\_

Vilnius

Akcinė bendrovė „Via Lietuva“, įmonės kodas 188710638, kurios registruota buveinė yra Kauno g. 22-202, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, toliau vadinama **Užsakovu**, ir

ir UAB „Fima“ , įmonės kodas 121289694, kurios registruota buveinė yra Žirmūnų g. 139, LT-09120 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama veikiančio pagal bendrovės įstatus, toliau vadinamas **Teikėju** toliau kartu sutartyje vadinamos **Šalimis**, o kiekviena atskirai šalimi, sudarė šią sutartį toliau vadinamą Sutartimi:

# I. BENDROSIOS NUOSTATOS

1.1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:

1.1.1. Sutartis;

1.1.2. Pirkimo dokumentai;

1.1.3. Sutarties pakeitimai;

1.1.4. Pasiūlymas.

1.2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.

1.3. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą, taip pat reiškia ir nuorodą į jos dalį, ir (kiekvienu konkrečiu atveju) atvirkščiai.

1.4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.

1.5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.

1.6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

# II. SUTARTIES OBJEKTAS

2.1. Vadovaujantis šioje Sutartyje nustatytomis sąlygomis ir tvarka, Teikėjas įsipareigoja:

tiekti vaizdo stebėjimo įrangą **(toliau - Prekės)** irteiktiVaizdo stebėjimo kamerų įrengimo (montavimo) paslaugas(toliau – **Paslaugos**).

2.2. Išsamus Paslaugų ir Prekių (įrangos) aprašymas aptariamas techninėje specifikacijoje (toliau – **Techninė specifikacija**).

2.3. Užsakovas įsipareigoja priimti Paslaugų rezultatą ir už jį sumokėti Teikėjui Sutartyje numatytomis sąlygomis ir terminais.

2.4. Teikėjas įsipareigoja parduoti Užsakovui, o Užsakovas įsipareigoja priimti Prekes ir už jas sumokėti Sutartyje numatytomis sąlygomis ir terminais.

2.5. Esant poreikiui, Užsakovas turi teisę įsigyti Prekių sąraše nenurodytų, tačiau su pirkimo objektu susijusių Prekių: šių Prekių galima įsigyti neviršijant 10 (dešimties) procentų pradinės Sutarties vertės.

**III. SUTARTIES KAINA IR PASLAUGŲ TEIKIMO TERMINAI**

3.1. Sutartyje yra parinktas šis sutarties kainos apskaičiavimo būdas: **fiksuoto įkainio**.

3.2. Pradinės Sutarties vertė taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m.

birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“[[1]](#footnote-1), 2.11. papunktyje) yra:

3.2.1. 121 000,00 Eur (šimtas dvidešimt vienas tūkstantis eurų ir 0 ct) su PVM;

3.2.2. Pradinės Sutarties vertė be PVM yra 100 000,00 Eur (šimtas tūkstančių eurų ir 0 ct.); 3.2.3. 21 proc. PVM – 21 000,00 Eur (dvidešimt vienas tūkstantis eurų ir 0 ct).

3.3. Sutarties įkainiai, nustatyti viešojo pirkimo metu, **Teikėjo pasiūlyme pateikti Paslaugų įkainiai.**

3.4. Užsakovas neįsipareigoja Sutarties galiojimo laikotarpiu įsigyti visų Sutarties 2.1 punkte nurodytų Paslaugų ir/arba Prekių ir nupirkti Paslaugų ir/arba Prekių už visą Sutarties 3.2 punkte nurodytą sumą.

3.5. Į Paslaugų ir Prekių įkainius įskaičiuoti visi Teikėjo mokami mokesčiai ir išlaidos, susijusios su Paslaugų teikimu ir Prekių tiekimu.

3.6. Paslaugų ir Prekių įkainiai dėl pasikeitusių mokesčių bus perskaičiuojami tokia tvarka:

3.6.1. mokestis, kuriam pasikeitus bus perskaičiuojami Paslaugų ir Prekių įkainiai: pridėtinės vertės mokestis (PVM). Pasikeitus kitiems mokesčiams, Paslaugų ir Prekių įkainiai nebus perskaičiuojami;

3.6.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, pagal kurį keičiasi PVM mokesčio tarifas;

3.6.3. perskaičiavimo formulė: pasikeitus PVM tarifo dydžiui Paslaugų ir Prekių įkainiuose esantis PVM tarifas nesuteiktoms Paslaugoms ir nepatiektomis Prekėms keičiamas (mažinamas ar didinamas) pagal Lietuvos Respublikos teisės aktus;

3.6.4. Paslaugų ir Prekių įkainių pakeitimas įforminamas papildomu Šalių susitarimu;

3.6.5. perskaičiuoti Paslaugų ir Prekių įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, pagal kurį keičiasi šio mokesčio tarifas, nurodytos tarifo įsigaliojimo dienos.

3.7. Suinteresuotos šalies prašymu Sutarties įkainiai (toliau – Įkainiai) pagal bendrą kainų lygio kitimą perskaičiuojami tokia tvarka:

3.7.1. Sutarties vykdymo laikotarpiu Įkainiai pagal bendrą kainų lygio kitimą perskaičiuojami (didinami ar mažinami) vieną kartą nuo Sutarties įsigaliojimo dienos praėjus 1 (vieneriems) metams, jeigu kainų pokytis, lyginant einamųjų metų mėnesio kainas su Sutarties pasirašymo mėnesio kainomis, yra didesnis kaip 15 (penkiolika) procentų.

3.7.2. Įkainių perskaičiavimo eiga:

3.7.3. Įkainiai padauginami iš pataisymo daugiklio.

3.7.4. Pataisymo daugiklis (P):

3.7.5. P = SSKIesamas/SSKIbazinis;

3.7.6. SSKIesamas – esamos kainos indeksas tą mėnesį, kai lieka 49 (keturiasdešimt devynios) dienos iki paskutinės 1 (vienerių) metų laikotarpio dienos;

3.7.7. SSKIbazinis– bazinės kainos indeksas tą mėnesį, kai lieka 28 (dvidešimt aštuonios) dienos (Pradžios data) iki pasiūlymų ar CVP IS priemonėmis pateiktų elektroninių pasiūlymo atidarymo dienos.

3.7.8. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai):

3.7.8.1. [https://osp.stat.gov.lt;](https://osp.stat.gov.lt/)

3.7.8.2. Rodiklių duomenų bazė;

3.7.8.3. Visa duomenų bazė;

3.7.8.4. Pagal temą;

3.7.8.5. Ūkis ir finansai -**>** Kainų indeksai, pokyčiai ir kainos;

3.7.8.6. Rodyti;

3.7.8.7. Ūkio subjektams suteiktų paslaugų kainų indeksai (2015 m. – 100);

3.7.8.8. Pasirinkti „Kita informacinių technologijų ir kompiuterių paslaugų veikla“ (J6209).

3.7.9. Įkainių (ir atitinkamai Pradinės Sutarties vertės) pataisymas pagal bendrą kainų lygio kitimą atliekamas iki ateinančio mėnesio 21 (dvidešimt pirmos) dienos. Šis pakeitimas įforminamas papildomu Šalių susitarimu. Pataisyti Įkainiai įsigalioja nuo papildomo Šalių susitarimo pasirašymo mėnesio pirmos dienos. Įkainių peržiūra netaikoma, jeigu dėl Teikėjo kaltės vėluojama vykdyti įsipareigojimus pagal Sutartį

3.8. Paslaugų teikimo terminas – 36 (trisdešimt šeši) mėnesiai nuo Sutarties įsigaliojimo

dienos arba kol bus išnaudota pradinė Sutarties vertė.

# IV. ŠALIŲ TEISĖS IR ĮSIPAREIGOJIMAI

4.1.Užsakovas įsipareigoja:

4.1.1. suteikti Teikėjui visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui;

4.1.2. priimti iš Teikėjo techninėje specifikacijoje nurodytus kokybinius ir kiekybinius reikalavimus atitinkančias Prekes šioje Sutartyje nustatyta tvarka ir terminais. Prieš priimdamas Prekes, Užsakovas turi teisę jas patikrinti;

4.1.3. Sutartyje nustatytomis sąlygomis ir tvarka pagal pateiktus atsiskaitymo dokumentus apmokėti už laiku, tinkamai ir kokybiškai suteiktas Paslaugas ir patiektas kokybiškas Prekes.

Nuosavybės teisė į Prekes Užsakovui pereina nuo Prekių priėmimo-perdavimo akto pasirašymo dienos. Prekių atsitiktinio žuvimo rizika pereina Užsakovui nuo faktinio Prekių perdavimo Užsakovui momento.;

4.1.4. bendradarbiauti su Teikėju Sutarties vykdymo metu;

4.1.5. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Užsakovui;

4.1.6. nutraukęs Sutartį ne dėl Teikėjo kaltės, atlyginti Teikėjui jo turėtas pagrįstas išlaidas susijusias su Sutarties nutraukimu;

4.1.7. nedelsiant pašalinti aplinkybes, trukdančias Teikėjui teikti Sutartyje numatytas Paslaugas, jei šios aplinkybės priklauso nuo Užsakovo valios.

4.2. Užsakovas turi teisę:

4.2.1. duoti nurodymus ir pateikti papildomus dokumentus ar instrukcijas, siekdamas užtikrinti greitą ir efektyvų Paslaugų teikimą ir/arba Prekių tiekimą;

4.2.2. tikrinti teikiamų Paslaugų eigą ir Paslaugų ir/arba Prekių kokybę, nesikišant į Teikėjo ūkinę komercinę veiklą;

4.2.3. nemokėti už nekokybiškai suteiktas Paslaugas ir/arba patiektas Prekes, arba atsiradus trūkumų, klaidų ir (ar) netikslumų, sustabdyti Paslaugų ir/arba Prekių priėmimą iki trūkumai, klaidos ir (ar) netikslumai bus pašalinti.

4.3. Teikėjas įsipareigoja:

4.3.1. teikti Paslaugas ir/arba tiekti Prekes Užsakovui pagal Sutartį ir Užsakovo nurodymus bei pateiktus dokumentus, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias. Prekės turi būti pristatytos adresu: J. Basanavičiaus g. 36, Vilniuje arba kitu su Teikėju iš anksto suderintu adresu.

4.3.2. užtikrinti, kad Paslaugos būtų teikiamos laikantis galiojančių teisės aktų reikalavimų;

4.3.3. bendradarbiauti su Užsakovu Sutarties vykdymo metu;

4.3.4. savarankiškai pasirūpinti Paslaugoms atlikti reikalingais materialiniais ištekliais, atsakyti už blogą Paslaugų ir/arba Prekių kokybę;

4.3.5. ne vėliau kaip iki kito mėnesio 5 (penktos) dienos pateikti Užsakovui atsiskaitymo dokumentus (pažymą apie suteiktas Paslaugas ir/arba patiektas Prekes ir PVM sąskaitą faktūrą arba lygiavertį dokumentą) už suteiktas Paslaugas ir/arba patiektas Prekes;

4.3.6. nedelsiant raštu įspėti Užsakovą dėl aplinkybių, kurios trukdo tinkamai ir laiku teikti Sutartyje numatytas Paslaugas;

4.3.7. vykdyti teisėtus Užsakovo nurodymus, susijusius su Sutarties vykdymu. Jei Teikėjas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) dienas nuo tokio nurodymo gavimo dienos;

4.3.8. Užsakovui pareikalavus, savo sąskaita ištaisyti bet kokius trūkumus, susijusius su Paslaugų teikimu ir/arba Prekių tiekimu bei atlyginti dėl to Užsakovo patirtus nuostolius.

4.3.9. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Teikėjui;

4.4. siekti, kad teikiant Paslaugą, tiekiant Prekes būtų sunaudojama kuo mažiau gamtos išteklių, mažinti popieriaus sunaudojimą, atsisakyti nebūtino dokumentų kopijavimo ir spausdinimo (dokumentacijos ir pan.), parengtus dokumentus Užsakovui pateikti tik elektroniniu formatu ir juos pasirašyti elektroniniu parašu. Esant būtinybei spausdinti, turi būti naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos Prekes, paslaugas ar darbus, taikymo tvarkos aprašo patvirtinimo“.

4.5. Teikėjas turi teisę atsisakyti vykdyti Sutartį, jeigu Užsakovas nepašalina Teikėjo įspėjime

nurodytų nuo Užsakovo valios priklausančių aplinkybių, kliudančių tinkamai įvykdyti Sutartį.

# V. ATSISKAITYMO TVARKA

## V.A Bendroji atsiskaitymo tvarka

5.1. Tinkamai suteikus Paslaugas ir /arba patiekus Prekes, Teikėjas pateikia Užsakovui Paslaugų / Prekių priėmimo-perdavimo aktą. Užsakovas įsipareigoja gavęs Paslaugų/Prekių priėmimo-perdavimo aktą per 5 (penkias) darbo dienas pasirašyti aktą arba raštu Teikėjui pateikti motyvuotą atsisakymą pasirašyti ir nustato protingą terminą neatitikimams ir trūkumams pašalinti. Užsakovui Sutartyje nustatyta tvarka informavus apie atsisakymą pasirašyti Prekių priėmimoperdavimo aktą ir nurodžius priežastis, Teikėjas neturi teisės vienašališkai pasirašyti priėmimoperdavimo akto ir privalo ištaisyti Užsakovo nurodytus neatitikimus ir trūkumus per Užsakovo nustatytą terminą.

5.2. Už tinkamai suteiktas Paslaugas ir/arba patiektas Prekes Užsakovas atsiskaito vieną kartą per mėnesį.

5.3. Jeigu Paslaugos yra suteiktos ir/arba Prekės pristatytos netinkamai, Užsakovas raštu informuoja Teikėją apie trūkumus. Teikėjas įsipareigoja ištaisyti visus Užsakovo nurodytus trūkumus per su Užsakovu suderintą terminą. Ištaisęs trūkumus, Teikėjas pateikia Užsakovui naują Paslaugų ir/arba Prekių priėmimo-perdavimo aktą.

5.4. Teikėjas PVM sąskaitas faktūras turi pateikti Užsakovui naudojantis informacinės sistemos „E. sąskaita“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Teikėjo pasirinktomis elektroninėmis priemonėmis. Teikėjui pateikus PVM sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais, laikoma, kad PVM sąskaita faktūra Užsakovui nepateikta.

5.5. Už faktiškai suteiktas Paslaugas ir/arba patiektas Prekes Užsakovas apmoka Teikėjui per 30 (trisdešimt) kalendorinių dienų nuo dienos, kai Užsakovas gauna Paslaugų ir/arba Prekių priėmimo-perdavimo aktą ir PVM sąskaitą faktūrą arba lygiavertį dokumentą. Teikėjui nepateikus tinkamai parengtų šiame punkte nurodytų dokumentų, apmokėjimo terminai yra nukeliami vėlavimo laikotarpiui iki bus pateikti tinkamai parengti dokumentai.

5.6. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet ne ilgiau kaip 60 (šešiasdešimt) dienų.

5.7. Pagal šią Sutartį priklausančias sumokėti pinigų sumas Užsakovas sumoka Teikėjui mokėjimo pavedimu. Teikėjui iš anksto neinformavus Užsakovo apie banko sąskaitos (rekvizitų) pasikeitimus, Teikėjas prisiima su tokiu nepranešimu susijusią ir iš to kylančią riziką.

5.8. Tuo atveju, kai Užsakovas atsisako Sutartyje numatytų Paslaugų ir/arba Prekių,

Užsakovas sumoka Teikėjui tik už tinkamai ir laiku iki Sutarties nutraukimo dienos suteiktas Paslaugas ir/arba patiektas Prekes.

5.9. Užsakovas turi teisę be atskiro išankstinio Teikėjo įspėjimo sulaikyti ir (ar) išskaičiuoti iš Teikėjui pagal šią Sutartį mokamų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Teikėjo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas informuoja Teikėją.

## V.B. Tiesioginio atsiskaitymo su subtiekėjais sąlygos

5.10. Tiesioginis atsiskaitymas su ūkio subjektais, kurių pajėgumais Teikėjas remiasi, išskyrus subteikėjus, nenumatytas.

5.11. Teikėjui Sutarties vykdymui pasitelkus subteikėjus, Užsakovas ne vėliau kaip per 3 darbo dienas nuo Sutarties pasirašymo (jei yra žinomi subteikėjai), arba nuo informacijos apie subtiekėjo pasitelkimą iš Teikėjo gavimo, raštu informuoja subteikėjus apie tiesioginio atsiskaitymo galimybę, o subteikėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui dėl tiesioginio mokėjimo atlikimo. Tarp Užsakovo, Teikėjo ir subteikėjo gali būti pasirašoma trišalė tiesioginio atsiskaitymo su subrangovu sutartis, kurioje aprašoma tiesioginio atsiskaitymo su subteikėju tvarka.

5.12. Subteikėjas, po trišalės sutarties sudarymo, norėdamas pasinaudoti tiesioginio atsiskaitymo galimybe, pateikia Užsakovui atsiskaitymo dokumentus trišalėje sutartyje nustatyta tvarka ir terminais.

5.13. Tiesioginis atsiskaitymas su subteikėju gali būti atliekamas tik po to, kai subteikėjas įvykdo visą jam perduotą Paslaugų dalį ir pateikia Užsakovui atsiskaitymo dokumentus, nurodytus Sutarties V skyriuje „Atsiskaitymo tvarka“, o Užsakovas priima atsiskaitymo dokumentus.

Subteikėjui negali būti mokamas avansas.

5.14. Kilus ginčui tarp Teikėjo ir subteikėjo, jie ginčus sprendžia savarankiškai, Užsakovui nedalyvaujant.

5.15. Subteikėjui išmokėtų sumų dydžiu mažinamos Teikėjui mokėtinos sumos.

# VI. ŠALIŲ ATSAKOMYBĖ

6.1. Teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas ir/arba tiekiant Prekes.

6.2. Teikėjas, nesuteikęs Paslaugų ir/arba nepatiekęs Prekių (įskaitant ir ne viso kiekio patiekimą) Sutartyje numatytu laiku, įsipareigoja sumokėti Užsakovui 0,03 % (nulio ir trijų šimtųjų procento) dydžio delspinigius už kiekvieną pavėluotą dieną **nuo Pradinės Sutarties vertės (be PVM)** ir atlyginti Užsakovui dėl to patirtus nuostolius, kurių nepadengia minėtos netesybos. Delspinigiai išskaičiuojami iš Teikėjui pagal mokėtinų sumų (be PVM), kiekvieną kartą Teikėjui pateikus PVM sąskaitą faktūrą už faktiškai suteiktas Paslaugas. Delspinigių suma apskaičiuojama už apmokėjimui pateiktą laikotarpį. Apie atliktą įskaitymą Užsakovas raštu informuoja Teikėją.

6.3. Teikėjui suteikus nekokybiškas Paslaugas, jis įsipareigoja, Užsakovui pareikalavus, sumokėti 20 % (dvidešimties procentų) dydžio baudą nuo Pradinės Sutarties vertės (be PVM), kuri bus laikoma Užsakovo minimaliais nuostoliais ir atlyginti visus dėl to patirtus Užsakovo nuostolius.

6.4. Sutarties vykdymo metu Užsakovui nustačius Paslaugų ir/arba Prekių trūkumų, Paslaugų klaidų ir (ar) netikslumų, Teikėjas įsipareigoja savo sąskaita juos ištaisyti per laiką, raštu suderintą su Užsakovu. Teikėjo pareiga savo sąskaita ištaisyti Paslaugų ir/arba Prekių trūkumų, Paslaugų klaidas ir (ar) netikslumus per su Užsakovu suderintą laiką nepaneigia Teikėjo pareigos mokėti delspinigius, nurodytos Sutarties 6.2 punkte.

6.5. Teikėjui nepašalinus trūkumų, klaidų ir (ar) netikslumų per Užsakovo nustatytą laiką, Užsakovas turi teisę be atskiro Teikėjo įspėjimo pasitelkti trečiuosius asmenis nustatytiems trūkumams, klaidoms ir (ar) netikslumams pašalinti ir turėtomis išlaidomis sumažinti Teikėjui pagal Sutartį mokėtinas sumas. Tokiu atveju Teikėjas privalės atlyginti visus Užsakovo patirtus su trūkumų, klaidų ir (ar) netikslumų šalinimu susijusius nuostolius.

6.6. Tiekėjas, nesilaikęs Sutarties 9.3 punkte nurodytų reikalavimų, įsipareigoja sumokėti Užsakovui 20 % (dvidešimties procentų) dydžio baudą nuo Pradinės Sutarties vertės (be PVM).

6.7. Užsakovas, nepagrįstai uždelsęs atsiskaityti už suteiktas Paslaugas Sutartyje nustatyta tvarka ir terminais, moka Teikėjui Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nustatyto dydžio palūkanas nuo neapmokėtos sumos už kiekvieną uždelstą dieną, išskyrus atvejį, numatytą Sutarties 5.6 punkte.

# VII. KONFIDENCIALUMAS

7.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas bei kitos informacijos apie Sutarties Šalis daugiau, negu to reikia sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.

7.2. Teikėjas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas nuostatų reikalavimais.

7.3. Jeigu Šalys, vykdydamos Sutartį, gavo iš kitos šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

**VIII. NENUGALIMA JĖGA (FORCE MAJEURE)**

8.1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.

8.2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997-03-13 nutarimo Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ir juos pakeičiančių teisės aktų nustatyta tvarka.

8.3. Nenugalimos jėgos atveju Šalys dėl atsiradusių nuostolių papildomo atlyginimo ir Paslaugų teikimo terminų pratęsimo susitaria abipusiu Šalių susitarimu.

# IX. SUBTEIKĖJAI. JŲ KEITIMO TVARKA

9.1. Teikėjas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subteikėjai.

9.2. Sutarčiai vykdyti pasitelkiami šie subteikėjai: nėra*.* Teikėjas įsipareigoja per 10 (dešimt) darbo dienų po Sutarties pasirašymo dienos pranešti Užsakovo atstovui subteikėjų kontaktinius duomenis ir subteikėjų atstovus ir subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.

9.3. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Paslaugų dalies, negu buvo suderinta, perdavimas kitam Sutartyje numatytam subteikėjui, papildomų subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą ir pateikus subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.

9.4. Sutarties galiojimo metu ketinant keisti Sutartyje numatytus subteikėjus vietomis, perduoti didesnę (mažesnę) Paslaugų dalį, negu buvo suderinta, kitam Sutartyje numatytam subteikėjui, pasitelkti papildomus subteikėjus, atsisakyti Sutartyje numatytų subteikėjų, Teikėjo kartu su subteikėjais kvalifikacija turi būti ne mažesnė nei buvo reikalaujama pirkimo dokumentuose.

Naujai pasitelkiamo subteikėjo ar (ir) subtiekėjo ar (ir) subteikėjo kvalifikacija turi būti ne mažesnė nei buvo reikalaujama pirkimo dokumentuose. Teikėjas privalo pateikti naujo subteikėjo kvalifikacijos atitiktį ir pašalinimo pagrindų nebuvimą patvirtinančius dokumentus. Jeigu subteikėjas neatitinka kvalifikacijos reikalavimų ar atitinka bent vieną pirkimo dokumentuose nustatytą pašalinimo pagrindą, Teikėjas per 5 darbo dienas privalo pakeisti minėtą subteikėją reikalavimus atitinkančiu subteikėju.

# X. SUTARTIES NUTRAUKIMAS

10.1. Užsakovas, raštu įspėjęs prieš 30 (trisdešimt) kalendorinių dienų, gali nutraukti Sutartį vienašališkai ir reikalauti atlyginti nuostolius, jeigu Teikėjas:

10.1.1. nepradeda laiku vykdyti Sutarties arba teikia Paslaugas ir/arba tiekia Prekes taip lėtai, kad jas baigti iki termino pabaigos pasidaro aiškiai negalima;

10.1.2. Paslaugas teikia ir/arba tiekia Prekių nekokybiškai arba nepašalina Paslaugų ir/arba

Prekių trūkumų per nustatytą terminą, arba trūkumai yra esminiai ir Teikėjas nepajėgus teikti

Paslaugų ir/arba tiekti Prekių be esminių trūkumų ar didelių nuostolių Užsakovui;

10.1.3. kitais teisės aktų numatytais atvejais.

10.2. Užsakovas be išankstinio įspėjimo gali nutraukti Sutartį vienašališkai ir reikalauti atlyginti nuostolius, jeigu Teikėjas:

10.2.1. Teikėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Teikėjo ir kreditorių susitarimą tęsti Teikėjo veiklą, kai Teikėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Užsakovo pretenziją; kai tokias sąlygas atitinka Teikėjo jungtinės veiklos partneris ar Subjektas, kurio pajėgumais remiasi Teikėjas, ir Šalys pagal Sutarties sąlygas nesusitaria dėl tokio asmens pakeitimo kitu ir nėra pateikiama įrodymų, kad Teikėjas sugebės toliau tinkamai įvykdyti įsipareigojimus pagal

Sutartį;

10.2.2. siekdamas sudaryti Sutartį su Užsakovu, buvo sudaręs susitarimą, neleistinai ribojantį konkurenciją;

10.2.3. Teikėjas nustatytais terminais nepateikia Sutartyje numatytų privalomų draudimų, užtikrinimų arba laiku nepratęsia (neatnaujina) jų galiojimo (jei taikoma).

10.3. Jeigu Užsakovas nutraukia Sutartį Sutarties 10.1-10.2 punktų pagrindu, Užsakovas sumoka už iki Sutarties nutraukimo tinkamai suteiktas Paslaugas ir/arba patiektas Prekes pagal pateiktus ir tarpusavyje suderintus atsiskaitymo dokumentus, Sutarties V skyriuje nustatyta tvarka.

Taip pat Teikėjas privalo atlyginti Užsakovui visas dėl šios Sutarties nutraukimo susidariusias išlaidas, susietas su Sutartyje numatytų Paslaugų užbaigimu ir/arba Prekių tiekimu. Nutraukus Sutartį 10.1-10.2 punktuose nustatytais pagrindais (išskyrus 10.2.1. punkte numatytą pagrindą), Teikėjas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos be PVM dydžio baudą. Tokia bauda laikoma minimaliais Užsakovo nuostoliais, kurių įrodinėti nereikia. Tuo atveju, jeigu minėta bauda nepadengia visų Užsakovo patirtų nuostolių, Teikėjas įsipareigoja atlyginti visus dėl šios sutarties nutraukimo patirtus nuostolius.

10.4. Užsakovas be išankstinio įspėjimo vienašališkai nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties V skyriuje „Atsiskaitymo tvarka“ nustatyta tvarka.

10.5. Šalių tarpusavio sutarimu Sutartis gali būti nutraukta bet kuriuo metu. Tokiu atveju

atsiskaitymai tarp Šalių Sutarties nutraukimo dienai atliekami Sutarties V skyriuje nustatyta tvarka.

# XI. KITOS SUTARTIES SĄLYGOS

11.1. Vykdydamos šią Sutartį, Šalys vadovaujasi Lietuvos Respublikos civiliniu kodeksu,

Lietuvos Respublikos įstatymais ir kitais teisės aktais, Užsakovo parengtais pirkimo dokumentais bei viešojo pirkimo metu pateiktu Teikėjo pasiūlymu.

11.2. Sutartis įsigalioja, Šalims ją pasirašius, ir galioja iki sutartinių įsipareigojimų įvykdymo arba Sutarties nutraukimo.

11.3. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kuriuos nurodė Šalis:

|  |  |  |
| --- | --- | --- |
|  | **Užsakovas**  **(atstovas / atsakingas asmuo)** | **Teikėjas**  **(atstovas / atsakingas asmuo)** |
| Vardas ir pavardė |  |  |
| Adresas |  |  |
| Telefonas |  |  |
| El. paštas |  |  |

11.4. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatyme nustatyta tvarka ir atvejais.

11.5. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami galiojančių Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.

11.6. Šalys neturi teisės perleisti trečiajam asmeniui reikalavimo teisės pagal šią Sutartį be raštiško kitos Šalies sutikimo. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną Užsakovui ir Teikėjui arba vienu egzemplioriumi jei Sutartis pasirašoma šalių kvalifikuotais elektroniniais parašais.

11.7. Dėl visko, kas tiesiogiai nereglamentuota šioje Sutartyje, Šalys privalo vadovautis galiojančiais Lietuvos Respublikos įstatymais ir kitais teisės aktais.

11.8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti.

11.9. Pirkimo dokumentai, viešojo pirkimo metu pateiktas Teikėjo pasiūlymas yra neatsiejama šios Sutarties dalis.

**Užsakovas:** Akcinė bendrovė „Via Lietuva“

Kauno g. 22-202, LT-03212 Vilnius

Įmonės kodas 188710638

PVM kodas LT100009270611

Tel. (8 5) 232 9600

El. paštas info@vialietuva.lt

A.s. LT42 7300 0100 8410 5478

AB „Swedbank“

Atstovaujama įgalioto darbuotojo

...............................................................

A.V.

**Teikėjas:**

UAB ,,Fima“

Žirmūnų g. 139, LT-09120 Vilnius

Juridinio asmens kodas: 121289694 Telefonas: +3705 2363535

El. paštas info@fima.lt

A.s. LT357044090103348941

AB SEB bankas

.............................................................

A.V.

1. [https://www.e-tar.lt/portal/lt/legalAct/04cbd4205bd811e79198ffdb108a3753/sZqxMCrtVs;](https://www.e-tar.lt/portal/lt/legalAct/04cbd4205bd811e79198ffdb108a3753/sZqxMCrtVs) [↑](#footnote-ref-1)